सीधी और सरल बात यह है कि इस एक अंक के अंतर पर बच्चों का ध्यान क्यों नहीं जा पाया या वे इस पर गौर क्यों नहीं कर पाए कि आधा और आधा का जोड़ एक होगा। इसी तरह से हिंदी में गाय के निबंध के दस वाक्य के अलावा नया ग्यारहवां वाक्य अभी तक क्यों नहीं आया! सामाजिक विज्ञान की कक्षा में हम ग्रहण के बारे में तमाम जानकारी पढ़ तो लेते हैं, मगर जब ग्रहण का वक्त आता है तो हम अपने घर में पानी के बर्तनों में तुलसी के पत्र डालते हैं हानिकारक किरणों के दुष्परिणाम से बचने के लिए। यहां सोचने वाली बात यह है कि अगर हानिकारक किरणों का प्रभाव पड़ता होगा तो वह हमारे घरों से ज्यादा बाहर खुले में नदी, तालाब, कुएं, पोखर, बावड़ी आदि पर पड़ेगा, क्योंकि किरणें उनके सीधे संपर्क में आएगी। लेकिन धारणाएं हमारे दिमाग में इस कदर बैठी होती हैं कि हम विज्ञान के तथ्यों पर गौर नहीं करते।